Rannaala korrastamise käigus tuuakse rannaalale vesi, kanalisatsioon ja  valgustus, rajatakse valvetornid, tualetid-dušid, laste mänguväljakud, riietumiskabiinid ja pingid, lamamislavatsid, terrassid, lõkkeasemed ning seiklus- ja terviserada. Korrastatakse ning ehitatakse välja parklad ja juurdepääsuteed. Mere äärde luidetele ja linnametsa on planeeritud laudadest jalgteede võrgustik ning rattatee, mis seovad kogu rannaala ühtseks struktuuriks. Lisaks rajatakse promenaad, paviljon ja kohad etenduste-kontsertide jaoks. Pärast vajalike tingimuste loomist on kavas korraldada ka  senisest oluliselt enam regulaarüritusi, mis muudavad piirkonna külastajate jaoks veelgi atraktiivsemaks.